CELEX: 62011TN0607
Language: da
Date: 2011-11-30 00:00:00
Title: Sag T-607/11: Sag anlagt den 30. november 2011 — Henkel og Henkel France mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/64
            
         
      Sag anlagt den 30. november 2011 — Henkel og Henkel France mod Kommissionen
      (Sag T-607/11)
      (2012/C 25/123)
      Processprog: engelsk
      
         Parter
      
      
         Sagsøgere: Henkel AG & Co. KGaA (Düsseldorf, Tyskland) og Henkel France (Boulogne-Billancourt, Frankrig) (ved advokaterne R. Polley, T. Kuhn, F. Brunet og E. Paroche)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse af 30. september 2011 om ikke at udlevere 15 dokumenter, der indgår i sagen COMP/39.579 (hvidvaskemidler), til den franske konkurrencemyndighed annulleres.
               
            
                  —
               
               
                  Kommissionen tilpligtes at udlevere de ønskede dokumenter til sagsøgerne til brug for sagen ved konkurrencemyndigheden.
               
            
                  —
               
               
                  Kommissionen tilpligtes at betale sagsøgernes sagsomkostninger og andre omkostninger samt udgifterne i forbindelse med nærværende sag.
               
            
                  —
               
               
                  Retten træffer de foranstaltninger, den måtte finde nødvendige.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet fremsat ét anbringende. Ifølge dette ene anbringende gav Kommissionen uretmæssigt afslag på den franske konkurrencemyndigheds anmodning om udlevering af de ønskede 15 dokumenter og tilsidesatte dermed sine forpligtelser i henhold til artikel 4, stk. 3, i traktaten om Den Europæiske Union og sagsøgernes grundlæggende ret til forsvar samt princippet om parternes ligestilling.